高楼望月
作者：纳兰性德

paragraphs: 戚戚复戚戚，高楼月如雪
二八正婵娟，月明翡翠钿
由来工织锦，生小倚朱弦
朱弦岂解愁，素手似云浮
一声落天上，闻者皆泪流
别郎已经年，望郎出楼前
青天如海水，碧月如珠圆
月圆以复缺，不见长安客
古道白于霜，沙灭行人迹
月出光在天，月高光在地
何当同心人，两两不相弃